
Број: 05-511-53/2022
Датум: 03.01.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Д.О.О. “МР Гума“ Зворник, за издавање еколошке дозволе за пословни простор – вулканизерска радња са магацином који се налази у насељу Каракај бб, град Зворник, од 07.11.2022.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Д.О.О. “МР Гума“ Зворник, ЕКОЛОШКА ДОЗВОЛА за пословни простор – вулканизерска радња са магацином који се налази у насељу Каракај бб, град Зворник, на грађевинској парцели означеној као к.п. број: 5326/1, 5327/1 и 5226/3 К.О. Зворник. 
2. Опис активности и постројења за које се издаје еколошка дозвола:
Инвеститор обавља вулканизерске послове за путничка, теретна и радна возила. Предметна дјелатност се обавља у закупљеном пословном простору који се налази у стамбено пословном објекту спратности приземље +спрат + поткровље. Пословни простор се налази у приземљу и има укупну површину од 263 m2. Магацински простор се налази са сјеверне стране пословног објекта. Предметни објекат се састоји из сљедећих цјелина:
· Радни простор

· Магацински простор

· Канцеларија

· Помоћне просторије

Од опреме инвеститор у свом раду користи: класични аутомеханичарски алат, машину за монтажу и демонтажу камионских гума, машину за монтажу и демонтажу гума за путничка возила, дигиталну балансерку за точкове, пнеуматски пистољ за точкове, хидрауличну дизалицу.
3. Инвеститор Д.О.О.“МР Гума“ Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Д.О.О.“МР Гума“ Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Квасити манипулативни простор у сушном периоду у циљу смањења стварања честица прашине од моторних возила која долазе на локацију.
· Емисија гасова сагорјевања горива у моторним возилима свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.
· У случају да се у току рада постројења, контролом нивоа буке установи да иста прелази законом прописане вриједности, извршит додатну изолацију извора буке, као и предузети низ других мјера (замјена дијелова машина које изазивају буку, ремонт погона, постављање звучног зида итд.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ бр. 124/12). 

· Вршити редован преглед и сервис опреме и уређаја, према спецификацији произвођача.
· Уређаји односно постројења која емитују буку морају бита атестирани, односно морају бити конструисани или изоловани, тако да у спољну средину не емтују буку преко дозвољеног нивоа. 

· Током рада постројења потребно је врата на халама и другим објектима гдје се јавља бука држати затворена (отварати по потреби).
· Испуњавати услове предвиђених Правилником о дозвољеним границама интезитета звука и шума („Службени лист СР БИХ“, број: 46/89).

· Да би се ублажио ниво буке која настаје при раду објекта првенствено се морају редовно вршити испитивања опреме и машина и одржавање истих према упутству произвођача. 

· Препоручују се насади високог растиња око објекта (тампон зона) ради смањења утицаја на аерозагађење и нивоа буке. 
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарне и фекалне отпадне воде одводити у градску канализациону мрежу у складу са Правилником.
· Вршити редовно тзв. сухо чишћење и одржавање радних просторија и локације.
· Атмосферске воде са крова објекта спроводити системом олука и сливника до крајњег реципијента – канализациони систем.
· На предметној локацији одржавати дренажни систем којим ће се атмосферске воде са манипулативних и паркинг површина одводити у крајњи реципиент.
· Редовно одржавати сливне канале са манипулативних површина, отклањати талог у складу са Уговором са овлаштеним оператером.
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.
· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· За одлагање комуналног чврстог отпада предвидјети чврсте водонепропусне посуде за привремено одлагање чврстог отпада (контејнере) а коначно збрињавање препустити овлаштеном предузећу, у складу са склопљеним уговором.
· Уредити простор за смјештај посуда за одлагање чврстог отпада (спријечити расипање, растур отпада).
· Папирни и картонски отпад одлагати у водонепропусни контејнер затвореног типа независно од комуналног отпада и исти продавати овлаштеном предузећу које се баво откупом секундарних сировина.
· За уклањање и одстрањивање мањих количина расутих уља користити приручна средства за прикупљање – апсорбенс (пијесак, крпе, сунђере и сл.). Искориштена приручна средства депоновати у засебну посуду за опасни отпад, те збрињавати у сарадњи са овлаштеним оператером на основу склопљеног уговора.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Водити мјесечну и годишњу евиденцију о количинама насталог отпада.
· Вршити селективно раздвајање отпада по врстама и за то обезбједити одговарајуће канте/посуде/контејнере које морају бити водонепропусне и на наткривеној површини до момента преузимања од стране комуналне службе. 

· Поштовати мјере и активности из Плана управљања отпадом. 

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Придржавати се свих мјера дефинисаних Планом управљања отпадом, а све у складу са Законом о управљању отпадом („Службени гласник Републике Српске“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
Табела бр.1: Врсте отпада које се могу јавити на предметној локацији 
	Шифра
	Назив отпада

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, МАТЕРИЈАЛИ ЗА ФИЛТРИРАЊЕ И ЗАШТИТНА ОДЈЕЋА, АКО НИЈЕ ДРУГАЧИЈЕ СПЕЦИФИКОВАНО

	15 02
	Апсорбенси, филтерски материјали, материјали за упијање и заштитна одјећа 

	15 02 02*
	Апсорбенси, филтерски материјали (укључујући филтере за уље који нису на други начин спецификовани), материјали за упијање и заштитна одјећа онееишћена опасним материјама 

	15 02 03
	Апсорбенти, материјали за филтере, крпе за брисање, заштитна одјећа која је другачија од 15 02 02* 

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01 
	Стара возила из различитих средстава транспорта (укључујући машине које раде поред пута и отпади настали ослобађањем од старих возила и од одржавања возила (изузев 13,14,16 06 и 16 08)

	16 01 03
	Поштрошене гуме

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ) УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ)

	20 01
	Одвојено сакупљање фракције (изузев 15 01)

	20 01 01 
	Папир и картон

	20 01 39
	Пластика

	20 03
	Остали комунални отпад

	20 03 01
	Мијешани комунални отпад


  Напомена: Опасни отпад у табели има ознаку звијездице (*)
3.3.4.   Мјере заштите у случају инцидентних ситуација
Мјере  у циљу спријечавања настанка пожара: 
· израда Елабората заштите од пожара и експлозије

· дефинисање зона опасности од пожара и експлозије

· обезбјеђење адекватних приступних и противпожарних саобраћајница и манипулативних површина.
· обезбјеђење спровођења прописаних радних поступака 

· обезбјеђење спровођења мјера и поступака предвиђених Елаборатом о заштити од пожара и експлозије

· поштовање радне  дисциплине

         3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
         3.4. Инвеститор, Д.О.О.“МР Гума“ Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ бр. 124/12) и мјерење ваздуха вршити само по налогу надлежног инспектора, жалби грађана или у случају хаварија:  
Табела бр.2: Граничне вриједности, толерантне вриједности и граница толеранције за заштиту здравља људи

	Загађујућа материја
	Период усредњавања
	Гранична вриједност
	Граница толеранције


	Толерантна вриједност

	SO2
	1 час
	350 µg/m3
	150 µg/m3
	500 µg/m3

	SO2
	24 часа
	125 µg/m3
	-
	125 µg/m3

	SO2
	Календарска година
	50 µg/m3
	-
	50 µg/m3

	NO2
	1 час
	150 µg/m3
	75 µg/m3
	225 µg/m3

	NO2
	24 часа
	85 µg/m3
	40 µg/m3
	125 µg/m3

	NO2
	Календарска година
	40 µg/m3
	20 µg/m3
	60 µg/m3

	PM10 
	24 часа
	50 µg/m3
	25 µg/m3
	75 µg/m3

	PM10
	Календарска година
	40 µg/m3
	8 µg/m3
	48 µg/m3

	CO
	8 часова 
	10 mg/m3
	6 mg/m3
	16 mg/m3

	CO
	24 часа
	5 mg/m3
	5 mg/m3
	10 mg/m3

	CO
	Календарска година
	3 mg/m3
	-
	3 mg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89). Дозвољени нивои вањске буке дати су у сљедећој табели. 

Табела бр. 3:  Дозвољен ниови вањске буке према намјени подручја
	Подручје
(зона)
	НАМЈЕНА ПОДРУЧЈА
	Еквивалентни

нивои (Leq)
	Вршни

нивои

	
	
	дан
	ноћ
	L10
	L1

	I
	болничко, љечилишно
	45
	40
	55
	60

	II
	туристичко, рекреацијско, опоравишно
	50
	40
	60
	65

	III
	чисто стамбено, васпитно-образовне и здравствене институције, јавне зелене и рекреационе површине
	55
	45
	65
	70

	IV
	трговачко, пословно стамбено и стамбено уз саобраћајне коридоре, складишта без тешког транспорта
	60
	50
	70
	75

	V
	пословно, управно, трговачко, занатско, сервисно (комунални сервис)
	65
	60
	75
	80

	VI
	индустријско, складишно, сервисно и саобраћајно подручје без станова
	70
	70
	80
	85


  4.3.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела бр.4: Дозвољене граничне вриједности параметара у отпадним водама које се могу испуштати у јавну канализацију:
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Укупне суспендоване материје
	g/m3
	500

	5.
	БПК5
	g/m3
	*

	6.
	ХПК
	g/m3
	*

	7.
	Амонијачни азот
	g/m3
	40

	8.
	Нитритни азот
	g/m3
	10

	9.
	Нитратни азот
	g/m3
	-

	10.
	Укупни азот
	g/m3
	100

	11.
	Укупни фосфор
	g/m3
	5


5. Мониторинг
         5.1.  Одговорно лице Д.О.О.“МР Гума“ Зворник, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр.5:  План мониторинга
	Предмет

мониторинга
	Параметар испитивања
	Мјесто узорковања/мјерења
	Вријеме/начин вршења мониторинга
	Разлог због чега се врши мониторинг 

	Извођење


	Квалитет воде
	Физичко хемијски и биолошки параметри – основни показатељи квалитета отпадне воде
	Испуст из сепаратног канала а прије уливања у крајњи реципијент-јавну канализацију
	Једанпут годишње

У складу с Правилником о условима испуштања отпадних вода у  јавну канализацију“ („Службени гласник“ Републике Српске бр. 44/01).
	Одређивање квалитета испуштене воде 


	Лице акредитовано за мониторинг вода  


5.2.   Мониторинг буке 
Мониторинг нивоа буке вршити по притужби грађана и по налогу надлежног еколошког инспекторa. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).
         5.3.   Мониторинг ваздуха

Мониторинг квалитета ваздуха вршити у случају акцидентних ситуација, по притужби грађана или по налогу надлежног еколошког инспектора. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

5.4.   Мониторинг  воде 

Квалитативни мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима  за испуштање отпадних вода у јавну канализацију („Службени гласник РС“, број: 44/01).

5.5.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

5.6. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „МАСТЕР“ д.о.о. – ПЈ „МАСТЕР ИНСТИТУТ“ Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Д.О.О. “МР Гума“ Зворник, дана 07.11.2022.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни простор – вулканизерска радња са магацином који се налази у насељу Каракај бб, град Зворник, на грађевинској парцели означеној као к.п. број: 5326/1, 5327/1 и 5226/3 К.О. Зворник.
         Уз Захтјев су достављени Докази, које је урадила овлашћена институција „МАСТЕР“ д.о.о. – ПЈ „МАСТЕР ИНСТИТУТ“ Бања Лука, која поседује лиценцу за обављање дјелатности из области заштите животне средине, број: 7-К/03 од 06.09.2019.год. Докази уз захтјев и План управљања отпадом су саставни дио овог Рјешења. Докази су употпуњени дана 08.12.2022.год. 
Инвеститор је уз Захтјев за издавање еколошке дозволе, поред Доказа број: СН-328-31/01/22 од 25.10. 2022.године, приложио и сљедећу документацију:
· Рјешење о регистрацији, Окружни привредни суд Бијељина, број: 059-0-Рег-19-000 126 од 27.02.2019.год.
· Копија катастарског плана, Републичка управа за геодетске и имовинско – правне послове, ПЈ Зворник, број плана: 15, од 19.05.2022.год.

· Обавјештење, Агенција за посредничке, информатичке и финансијске услуге Бања Лука, број: ЗВ-С-12/16 од 01.02.2016.год.
· Увјерење о регистрацији, Управа за индиректно – неизравно опорезивање БиХ, број: 04/1-17-УПЈР/1-988-2/16 од 24.02.2016.год.

· Уговор о закупу непокретности, од 13.09.2016.год.

· Анекс број 1 уговора о закупу непокретности, од 05.11.2019.год.

· Уговор о пружању и коришћењу комуналних услуга, број: 2596 од 07.06.2018.год.

· Рјешење, Одјељење за просторно уређење, Административна служба општине Зворник, број: 04-361-186/06 од 20.11.2006.год.
· Доказ о уплати градске административне таксе.

	
	


       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 09.11.- 09.12.2022. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији
2

